stanford-oval/wikipedia huggingface dataset:
בונסאי
בישראל

בפארק מיני ישראל שבלטרון נטועים 20,000 עצים בעיצובי בונסאי הפזורים בין הדגמים. המיוחד בעצים שבפארק שהם מייצגים את הצומח הארץ ישראלי.
הגנים הבוטניים האוניברסיטאיים בירושלים מארגנים מדי שנה כנס בונסאי שנתי בו מתקיימת תצוגת עצי בונסאי של אמני בונסאי בישראל וכן מתקיימות סדנאות והדגמות בתחום.
בפלנתניה – מרכז חלל, מדע ותרבות בנתניה ישנו גן יפני ובו יש מבחר עצי בונסאי, ביניהם זית אירופי, מילה סורית, חרוב מצוי, אלון התבור ועוד.
ראו גם

קוקדמה
עץ בונסאי
ג'ייסון בורן (סרט)

| --- | --- |

כרזת הסרט
 מבוסס על:  דמויות מאת רוברט לדלום
 בימוי:  פול גרינגראס 
 הופק בידי:  מאט דיימון פול גרינגראס גרגורי גודמן פרנק מרשל ג'פרי מ. וינר בן סמית'
 תסריט:  כריסטופר רוס, פול גרינגראס 
 עריכה:  כריסטופר רוס 
 שחקנים ראשיים:  מאט דיימון טומי לי ג'ונס אליסיה ויקנדר ונסן קאסל ג'וליה סטיילס ריז אחמד
 מוזיקה:  דייוויד באקלי, ג'ון פאוול 
 צילום:  ברי אקרויד 
 מדינה:  ארצות הברית 
 חברת הפקה:  Perfect World Pictures Kennedy/Marshall Captivate Entertainment Pearl Street Films
 חברה מפיצה:  סרטי יוניברסל
 שיטת הפצה:  וידאו על פי דרישה 
 הקרנת בכורה:  11 ביולי 2016 (בריטניה) 29 ביולי 2016 (ארצות הברית)
 משך הקרנה:  123 דקות
 שפת הסרט:  אנגלית 
 סוגה:  סרט פעולה
 מקום התרחשות:  רייקיאוויק, לאנגלי, ביירות, מקלין, ככר סינטגמה, עמק הסיליקון, ברלין האופטבנהוף, רומא, Tsamantas, וושינגטון די. סי., אתונה, לונדון, לאס וגאס, ברלין, Kollwitzplatz 
 תקופת התרחשות:  October 2016 
 תקציב:  120 מיליון דולר
 הכנסות:  391.1 מיליון דולר
 הכנסות באתר מוג'ו:   bourne5
 סרטים בסדרה:  זהות כפולה זהות אבודה זהות במלכודת
 דף הסרט ב־IMDb
 
ג'ייסון בורן (באנגלית: Jason Bourne) הוא סרט פעולה אמריקאי משנת 2016 שנכתב ובוים על ידי פול גרינגראס. הסרט נערך על ידי כריסטופר ראוס. הסרט הוא הפרק החמישי של סדרת הסרטים של בורן, והוא המשך ישיר לסרט "זהות אבודה" משנת 2007. מאט דיימון משחק שוב בתפקיד הדמות הראשית, המתנקש לשעבר מכוחות הסי.איי.איי ג'ייסון בורן.
תקציר העלילה

ג'ייסון בורן (מאט דיימון) עדיין נמלט מיחידת חיסול של הסי.איי.איי, בעוד הוא מנסה לגלות פרטים נוספים על עברו ועל אביו. כאשר סוכנת סי.איי.איי לשעבר בשם ניקי פרסונס (ג'וליה סטיילס) פורצת למחשבים של הסוכנות כדי להוציא פרטים על התוכנית שהפעילה את בורן, היא מגלה מידע חדש על הליך הגיוס של בורן. פרסונס יוצרת קשר עם בורן ומעבירה לידיו את המידע. במסגרת גילוי הפרטים הנוספים מתגלים לפרסונס ולבורן פרטים על תוכנית של הסי.איי.איי להפעיל תוכנית שנויה במחלוקת חדשה.
לאחר הפריצה, המנהל הכללי של הסי.איי.איי רוברט דיואי (טומי לי ג'ונס) מורה ליחידת הסייבר של הסוכנות ולהת'ר לי (אליסיה ויקנדר) העומדת בראשה לאתר את בורן ופרסונס.
שחקנים ודמויות

| שם השחקן/ית | שם הדמות | הערות |
| --- | --- | --- |
| מאט דיימון | ג'ייסון בורן | שמו המקורי הוא דייוויד ווב, סוכן סי.איי.איי לשעבר שפעל כמתנקש, אשר נעלם לאחר שדלפו לתקשורת פרטים על התוכנית הסודית שבה פעל כסוכן |
| טומי לי ג'ונס | רוברט דיואי | המנהל הכללי הנוכחי של הסי.איי.איי |
| אליסיה ויקנדר | הת'ר לי | ראש מחלקת מבצעי סייבר בסי.איי.איי |
| ונסן קאסל |  | סוכן סי.איי.איי ומתנקש |
| ג'וליה סטיילס | ניקולט "ניקי" פרסונס | לשעבר עובדת בתוכנית טרדסטון של הסי.איי.איי כאשת קשר בפריז |
| ריז אחמד | אהרון קולר | המנכ"ל והמייסד של "חלום עמוק", חברת מדיה חברתית שמזכירה את חברת פייסבוק |
| גרג הנרי | ריצ'רד וב | אביו של ג'ייסון בורן |
| וינצנץ קיפר | כריסטיאן דסאלט |  |
הערות שוליים

↑  "Jason Bourne (12A)". British Board of Film Classification. 15 ביולי 2016. נבדק ב-15 ביולי 2016. {{cite web}}:  (עזרה)
1 2  "Jason Bourne (2016)". Box Office Mojo. נבדק ב-16 בספטמבר 2016. {{cite web}}:  (עזרה)
| ג'ייסון בורן |
| --- | --- | --- |
| יוצרים | רוברט לדלום |  |
| ספרים | זהות כפולה (1980) |  |
| סרטים | זהות כפולה (1988) • זהות כפולה (2002) • זהות במלכודת (2004) • זהות אבודה (2007) • זהות גנובה (2012) • ג'ייסון בורן (2016) |  |
אהרן מגד

| --- | --- |

 לידה:  12 באוגוסט 1920 כ"ח באב ה'תר"ף ולוצלאווק, הרפובליקה הפולנית השנייה פולין 
 פטירה:  23 במרץ 2016 (בגיל 95) י"ג באדר ב' ה'תשע"ו תל אביב-יפו, ישראל ישראל 
 שם לידה:  אהרון גרינברג
 מדינה:  ישראל 
 לאום:  ישראלי
 מקום קבורה:  בית הקברות כנרת 
 עיסוק:  סופר, מחזאי
 מקום לימודים:  הגימנסיה העברית "הרצליה" 
 שפות היצירה:  עברית 
 תקופת הפעילות:  1943–2016 (כ־73 שנים)
 בן או בת זוג:  אידה צורית 
 צאצאים:  איל מגד, עמוס מגד
 פרסים והוקרה:  פרס ישראל (2003)  פרס ברנר (1957)  פרס ביאליק (1973)  פרס ניומן (1991) 
 
קברו של אהרן מגד בבית הקברות כנרת
לוחית זיכרון לאהרון מגד
אַהֲרֹן מגד (12 באוגוסט 1920, כ"ח באב ה'תר"ף – 23 במרץ 2016, י"ג באדר ב' ה'תשע"ו) היה סופר, מחזאי ופובליציסט ישראלי. חתן פרס ישראל לספרות (2003).
ביוגרפיה

נולד בשם אהרן גרינברג בוולוצלאווק שבפולין, עלה לארץ ישראל עם הוריו בשנת 1926, בגיל שש. גדל במושבה רעננה, שם ניהל אביו את בית הספר. אחר כך למד בגימנסיה הרצליה בתל אביב והיה חבר בתנועת הנוער המחנות העולים. כשסיים את לימודיו בגימנסיה עבר הכשרה בקיבוץ גבעת ברנר, והיה חבר קיבוץ שדות ים בשנים 1938–1950.
בשנת 1940 עבר עם הקיבוץ למקומו הנוכחי, דרומית לקיסריה העתיקה. את סיפורו הראשון, "מטען של שוורים", כתב בשנת 1943. לאחר מכן שהה בארצות הברית בשליחות, ושב לישראל בשנת 1948 עם קום המדינה. בשנת 1950 כתב את ספרו הראשון, "רוח ימים". באותה שנה עזב את שדות ים ועבר לגור בתל אביב. בשנת 1952 נמנה עם מייסדי השבועון "משא" עם קבוצת חברים-סופרים, וערך אותו במשך 20 שנה. עבד כעורך ספרותי בעיתונים "למרחב" ו"דבר". בין השנים 1968–1971 כיהן כנספח תרבות בשגרירות ישראל בלונדון.
בשנת 1971 הופקה הסדרה העלילתית הראשונה של הטלוויזיה הישראלית, "חדווה ושלומיק", המבוססת על הרומן פרי עטו "חדוה ואני". ב-1977 וב-1978 היה סופר-אורח במרכז אוקספורד ללימודי עברית ויהדות שליד אוניברסיטת אוקספורד. פעמים אחדות יצא למסע הרצאות בארצות הברית, והיה סופר-אורח גם באוניברסיטת איווה שבארצות הברית.
מגד פרסם יותר מ-30 ספרים במהלך חייו. מחזותיו הוצגו ב"הבימה", ב"אהל" ובתיאטראות נוספים. ספריו תורגמו לשפות זרות והופיעו באנגלית (בתרגומו של רוברט וייטהיל-בשן), בספרדית, בצרפתית, ברוסית (בתרגומו של אברהם יהושע אלינסון), ובשפות נוספות.
נקבר בבית הקברות כנרת.
עיריית תל אביב קבעה לוחית זיכרון בכניסה לביתו, ברחוב רופין 26.
חיים אישיים

היה נשוי לסופרת אידה צורית, ובניהם הם הסופר איל מגד ועמוס מגד, מרצה להיסטוריה באוניברסיטת חיפה. אחיו הצעיר, מתי מגד, היה סופר וחוקר ספרות.
פרסים והוקרה

1954 – פרס אוסישקין על ספרו "חדווה ואני"
1957 – פרס ברנר
1963 – פרס שלונסקי
1965 – פרס אוסישקין על ספרו "החי על המת"
1973 – פרס ביאליק, על ספריו "מחברות אביתר" ו"על עצים ואבנים"
1979 – פרס פיכמן
2003 – פרס ישראל לספרות
2013 – יקיר העיר תל אביב-יפו
מגד זכה בפרסים רבים נוספים, בהם פרס עגנון וכן שלוש פעמים בפרס ראש הממשלה לסופרים עבריים[דרוש מקור].
בדצמבר 2022 נקרא בתל אביב רחוב על שמו של אהרן מגד.
מספריו > סיפורת

רוח ימים (1950), סיפורים
חדווה ואני (1954)
ישראל חברים (1955), סיפורים
מקרה הכסיל (1959)
הבריחה (1962)
החי על המת (1965)
היום השני (1965), סיפורים
החיים הקצרים (1972)
מחברות אביתר (1973) איורים: גלי הוס
חצות היום (1973), סיפורים, איורים: גלי הוס
על עצים ואבנים (1974)
העטלף (1975)
היינץ ובנו והרוח הרעה (1977)
עשהאל (1978)
מסע באב (1980)
הגמל המעופף ודבשת הזהב (1982)
מעשה מגונה (1987), סיפורים
פויגלמן (1987)
מבחר סיפורים (1989)
יום האור של ענת (1992)
געגועים לאולגה (1994)
עוול (1995)
דודאים מן הארץ הקדושה (1998)
פרספונה זוכרת (2000)
עד הערב (2001)
נקמת יותם (2003)
ירחי הדבש של פרופסור לונץ (2005)
זבובים (2008)
עשרת הימים הנוראים (2010)
קברות התאווה (2013)
מספריו > ספרי עיון ומסות

מסע הילדים אל הארץ המובטחת (1984)
אזור הרעש (1985)
שולחן הכתיבה (1988)
ארץ אבנים (2011)
מספריו > ספרי ילדים

אל הילדים בתימן (1946)
אהבת נעורים (1980)
נדב ואימו (1988)
מספריו > מחזות

חדוה ואני, במאי ישראל בקר, הוצג בהבימה, ספטמבר 1954
חמש חמש הוצג בתיאטרון האהל, נובמבר 1956
בראשית, במאי א. קבצ'ניק, הוצג בהבימה, יולי 1962
חנה סנש, במאי אברהם אסיאו, הוצג בהבימה, מאי 1958
איי לייק מייק, במאי ישראל בקר, הוצג בהבימה, אוגוסט 1956
בדרך לאילת, במאי שרגא פרידמן, הוצג בהבימה, דצמבר 1951
העונה הבוערת, במאי א. קבצ'ניק, הוצג בהבימה, ינואר 1967
פויגלמן, בעיבודו ובבימויו של יורם פאלק, התיאטרון היידי, 1991
לקריאה נוספת

נורית גוברין, אהרון מגד: חסד החיים, דיוקנו של בן-הארץ כסופר עברי, הוצאת כרמל, ירושלים, תשע"א 2011
נורית גוברין. פרס ישראל לספרות לאהרן מגד. בתוך: 'קריאת הדורות - ספרות עברית במעגליה', כרך ד', הוצאת כרמל ואוניברסיטת תל אביב, תשס"ח 2008, עמ' 65–68
נורית גוברין. אהרן מגד. חמישה פרקים על אהרן מגד. בתוך: 'קריאת הדורות - ספרות עברית במעגליה', כרך ה', הוצאת גוונים ואוניברסיטת תל אביב, תשע"ה 2015, עמ' 390–420
אביבה מהלו, וכי עירום אתה?! - אמת ומיתוס בסיפורי דור הפלמ"ח, אוניברסיטת בן-גוריון בנגב, 2008
גרשון שקד, החכם על הכסיל — על יצירתו של אהרן מגד, דפים למחקר בספרות 7, 1990, עמ' 163–188. (המאמר זמין לצפייה במאגר JSTOR לאחר הרשמה)
דורי, נ' (2020). בין סופרים לרעיותיהם: עיון משווה ברומן עוול למגד וברומן בחזרה מעמק רפאים לבאר. כעת ד'. עמ' 139 – 157.
הערות שוליים

↑  "משא" נפרד מאהרון מגד, דבר, 30 ביוני 1972
↑  ח"כ ורדיגר תובע החזרתו של אהרן מגד מלונדון, למרחב, 21 במרץ 1969
↑  הסופרים אהרן מגד וחנוך ברטוב זכו בפרס אוסישין לספרות, זמנים, 11 באוקטובר 1954
↑  "פרס ברגר" לאהרן מגד, דבר, 14 במרץ 1958
↑  אהרן מגד וישראל גוטמן - חתני פרס שלונסקי, למרחב, 7 באוקטובר 1965
↑  חולק פרס אוסישקין, דבר, 10 באוקטובר 1965
↑  פרס פיכמן לאהרון מגד ובונים הלר, מעריב, 14 באוגוסט 1979
↑   אידה צורית, עם הסרת הלוט משלט רחוב על־שמו בשכונת בבלי, באתר הארץ, 1 בפברואר 2023
↑  ביקורות:
גדעון קצנלסון, "חדוה ואני" של אהרן מגד, הארץ, 27 באוגוסט 1954
ברוך קרוא, "חדוה ואני" של אהרן מגד, הַבֹּקֶר, 26 בפברואר 1954
↑  ביקורות:
משה פלאי, אהרן מגד: ישראל חברים", הַבֹּקֶר, 4 בנובמבר 1955
ש"י פנואלי, ישראל חברים" של אהרן מגד, דבר, 6 באפריל 1956
↑  ברוך קרוא, סיפורו החדש של אהרן מגד, הַבֹּקֶר, 4 בדצמבר 1959
↑  אורי קיסרי, אהרן מגד על החיים והמתים, מעריב, 7 באוקטובר 1965
↑  מיכאל דק, גמל מעופף בחלל ריק, כותרת ראשית, 29 ביוני 1983
↑  מיכאל הרסגור, חמש מתחת לאפס, קול העם, 30 בנובמבר 1956
↑  השבוע הצגת בכורה של "איי לייק מייק", הארץ, 6 בדצמבר 1960
↑  מגד בתיאטרון היידי, חדשות, 18 ביולי 1991
שוש אביגל, הצגה / נועז יחסית, חדשות, 8 באוקטובר 1991
| 0 | 1 | 2 |
| --- | --- | --- |
| הקודם: אברהם רגלסון | פרס ביאליק לספרות יפה במשותף עם אברהם קריב  1973 | הבא: ישראל כהן |
| --- | --- |
בקרת זהויות :  NLI: 987007265099105171  PLWABN: 9810599129605606  BIBSYS: 90269306  BnF: cb12479534f (data)  CiNii: DA03827484  GND: 1021279145  ISNI: 0000 0000 8176 6403  LCCN: n80034901  NKC: kup19960000063861  NLA: 35344903  NTA: 069590664  RERO: 02-A003579712  SNAC: w6bz865b  SUDOC: 033994919  Trove: 919485  VIAF: 110652167   WorldCat (עם VIAF): 110652167 
תפאורה להצגה "חנה סנש" בתיאטרון הבימה, 1958 (תפאורה מאת אריה נבון)
בלתי נשכחים 3

| --- | --- |

כרזת הסרט בארצות הברית
 בימוי:  פטריק יוז 
 הופק בידי:  אבי לרנר קווין קינג טמפלטון דני לרנר לס וולדן ג'ון טומפסון
 תסריט:  קרייגטן רות'נברגר קתרין בנדיקט
 עריכה:  שון אלברטסון פול הארב
 שחקנים ראשיים:  סילבסטר סטאלון   ג'ייסון סטיית'האם   ג'ט לי   דולף לונדגרן   מל גיבסון האריסון פורד
 מוזיקה:  בריאן טיילר 
 צילום:  פיטר מנזיס ג'וניור
 מדינה:  ארצות הברית
 חברת הפקה:  Millenium Films
 חברה מפיצה:  סרטי "Lionsgate"
 שיטת הפצה:  וידאו על פי דרישה 
 הקרנת בכורה:  ארצות הברית 15 באוגוסט 2014 ישראל 14 באוגוסט 2014
 משך הקרנה:  126 דק' 
 שפת הסרט:  אנגלית 
 סוגה:  סרט מתח, סרט פעולה 
 מקום התרחשות:  בוקרשט, מוסקבה 
 תקציב:  90 מיליון דולר
 הכנסות:  206.2 מיליון $ דולר
 הכנסות באתר מוג'ו:   expendables3
 סרט קודם:  בלתי נשכחים 2
 סרט הבא:  בלתי נשכחים 4
 www.theexpendables3film.com
 דף הסרט ב־IMDb
 
בלתי נשכחים 3 (באנגלית: The Expendables 3) הוא סרט פעולה אמריקאי שיצא ב-4 באוגוסט 2014 ובוים על ידי פטריק יוז. הסרט הוא סרט המשך ל"בלתי נשכחים 2" שיצא בשנת 2012.
תקציר העלילה

הסרט מספר על עלילות חבורת שכירי חרב בהנהגת ברני רוס (סילבסטר סטאלון), יוצא הכוחות המיוחדים והאגף לפעולות מיוחדות. לאחר שרוס ואנשיו חילצו מן הכלא האפריקאי את חברם לצוות, דוק (ווסלי סנייפס), יצא הצוות למשימה מיוחדת בנמל מוגדישו בשירות סוכנות הביון המרכזית. מטרת המשימה היא לסכל מכירת אמצעי לחימה אותם שואף סוחר נשק אכזר למכור למיליצייה סומלית. במהלך המשימה התברר כי סוחר הנשק הוא לא אחר מאשר קונרד סטונבנקס (מל גיבסון), חברו ויריבו משכבר של ברני. סטונבקס, יוצא יחידת הקומנדו האוסטרלית SASR, היה ממקימי החבורה אולם פנה לעסוק בסחר בנשק, ואף הרג כמה מחבריו שניסו לעוצרו. לאחר שהמשימה משתבשת והצוות שב לארצות הברית פגש ברני במקס דרמר (האריסון פורד), איש סוכנות הביון המרכזית אשר שירת כמייג'ור בחיל האוויר האמריקני והוא טייס מסוקים מומחה, שדרש ממנו לאתר ולהרוג את סטונבקס. בשל כך פיזר ברני את הצוות הוותיק ויצא לגייס צוות חדש למשימה.
צוות השחקנים

סילבסטר סטאלון - ברני רוס, יוצא הכוחות המיוחדים והאגף לפעולות מיוחדות.
ג'ייסון סטיית'האם - לי כריסמס, יוצא יחידת הקומנדו הבריטית SAS.
ג'ט לי - יאן יאנג
רנדי קוטור - טול רוד
דולף לונדגרן - גאנר ג'נסן
טרי קרוז - הייל סיזר
קלסי גראמר - בונפארט
האריסון פורד - מקס דרמר, איש סוכנות הביון המרכזית אשר שירת כמייג'ור בחיל האוויר האמריקני והוא טייס מסוקים מומחה.
ארנולד שוורצנגר - טרנט "טרנץ'" מאוזר
אנטוניו בנדרס - גאלגו
מל גיבסון - קונרד סטונבנקס, יוצא יחידת הקומנדו האוסטרלית SASR אשר הפך לסוחר נשק בלתי חוקי חסר רחמים, סטונבנקס הוא הנבל הראשי של הסרט, הוא היה המייסד השותף של הבלתי נשכחים.
ווסלי סנייפס - דוק
קלן לוץ - ג'ון סמיילי, יוצא חיל הנחתים ויחידת אריות הים.
רונדה רוזי - לונה, סדרנית מועדון לילה אתלטית וקשוחה שמגויסת בידי בונפארט ומצטרפת לחבורה.
גלן פאוול - ת'ורן, ותיק לחימה מיומן מאוד והאקר שמצטרף לחבורה.
ויקטור אורטיז - מארס, חייל לשעבר אבל קטלני וצלף שחושש מגבהים שמצטרף לחבורה.
שרי גבעתי -שיחקה את קמילה.
מוזיקה

את המוזיקה לסרט הלחין וכתב בריאן טיילר, שהלחין את הפסקול לשני הסרטים הקודמים.
מוזיקה > בלתי נשכחים 3: פסקול הסרט המקורי

(00:00) 01. The Drop
(02:30) 02. Lament
(04:32) 03. Right on Time
(07:47) 04. The Art of War
(08:47) 05. Stonebanks Lives
(14:15) 06. Too Much Faith
(16:54) 07. Late for War
(20:13) 08. Descent into War
(24:12) 09. Bring You Luck
(26:08) 10. Infiltrating the Block
(31:35) 11. Threat Doubled
(34:05) 12. Galgo's Grand Enterance
(34:36) 13. Look Alive
(40:11) 14. Package Secured
(43:08) 15. We Were Brothers
(47:06) 16. The Last Window
(49:11) 17. Valet Parking Done Right
(52:39) 18. Moral Chess Games
(54:42) 19. Armored Freaking Transport
הפקה

הסרט הופק על ידי מספר מפיקים ובראשם הקולנוען הישראלי, אבי לרנר. צילומי הסרט נעשו בבולגריה ובארצות הברית.
ברוס ויליס הוחלף בהאריסון פורד לאחר שהוחלט לוותר על דמותו של וויליס בסרטי "בלתי נשכחים".
הדלפת הסרט

הסרט הודלף לרשתות האינטרנט ברחבי העולם להורדה ישירה ואפילו צפייה ישירה, שבוע לפני יציאתו לאקרנים.
אונימ"ה

| --- | --- |

שלט אונימ"ה בפראג, צ'כיה
 תחום:  תיאטרון בובות 
 מטה הארגון:  שרלוויל-מזייר 
 מייסדים:  Otto Link, Wilhelm Löwenhaupt, Fritz Wortelmann 
 תקופת הפעילות:  1929–הווה (כ־96 שנים) 
 www.unima.org
 
אונימ"ה (UNIMA, ראשי תיבות בצרפתית של Union Internationale de la Marionnette; בעברית: האיגוד הבינלאומי של תיאטרון בובות) הוא הארגון הבינלאומי של בובנאים, תאטרוני בובות וחוקרי התחום.
האיגוד נוסד בשנת 1929 בפראג והוא ארגון התיאטרון הבינלאומי הוותיק ביותר. אונימ"ה הוא ארגון לא-ממשלתי המסונף לאונסק"ו והוא נוכח ביותר מ-90 מדינות.
הארגון מקדם את תחום תיאטרון הבובות ותומך בפגישות, ועידות, פסטיבלים ושיתופי פעולה בנושא. כמו כן, מטרותיו הנוספות הן קידום שלום, הבנה הדדית בין עמים וזכויות אדם.
אונימ"ה הוא ארגון חבר במכון הבינלאומי לתיאטרון (The International Theatre Institute).
בשנת 1981 הבובנאי הצרפתי ז'אק פליקס (Jacques Félix) העביר את מטה אונימה לשרלוויל-מזייר, עיירת כורים בצפון בצרפת שהייתה מקומו של הפסטיבל העולמי של תיאטרון בובות התלת-שנתי מאז 1972 והפכה לבירת תיאטרון הבובות העולמית.
מבנה הארגון

גופי השלטון של אונימ"ה הם: הקונגרס, המועצה, ועדת הביקורת, הוועדה המנהלת, המזכירות הכללית, הוועדות, המרכזים הלאומיים והנציגים.
הקונגרס – "הגוף העליון" של אונימ"ה מורכב מחברי מועצה נבחרים וכל חברי הארגון הנוכחיים, אולם רק לחברי המועצה יש זכות בחירה. הקונגרס מתכנס לפחות אחת ל-4 שנים.
המועצה – מורכבת מחברי המועצה של כל מדינה חברה, הנבחרים באופן דמוקרטי לפני כל קונגרס, ומהנציגים המורשים. ישיבת מועצה מתקיימת לפחות פעם אחת בין שני קונגרסים, בדרך כלל כשנתיים לאחר הקונגרס האחרון.
הוועדה המנהלת – מנהלת את ענייני אונימ"ה בין הקונגרסים.
נשיא המועצה – אחראי על קיום החוקים, מיצג את אונימ"ה מול ארגונים בינלאומיים אחרים.
המזכיר הכללי – מתאם את פעילויות אונימ"ה, מידע את המרכזים הלאומיים לגבי פעילויות אלו, מארגן את עבודתה של הוועדה המנהלת ואחראי על שמירת הארכיון ועל ענייניו הכספיים של אונימ"ה יחד עם הגזבר.
הגזבר – מגיש תקציב שנתי לאישור הוועדה המנהלת, מפקח על הכספים והחשבונות ומנהל את מימוני המחקר של אונימ"ה.
המרכזים הלאומיים – מוקמים בשתי דרכים: על ידי לפחות 10 חברים מאותה מדינה או על ידי ארגון בובנאות לאומי שכבר קיים. המזכיר הכללי יכול למנות נציג במדינה ללא מרכז לאומי, שתפקידו לפתח קשרים בין בובנאים במדינתו במטרה ליצור מרכז לאומי. יש רק מרכז לאומי אחד בכל מדינה, אולם יכולים להיות לו מחלקות אזוריות. כל מרכז לאומי מפתח את עבודתו על בסיס חוקיו שלו, אולם עליו לשמור על הקשר עם המזכיר הכללי ולקיים את החלטות הארגונים הבינלאומיים של אונימ"ה. ישנם מרכזים לאומיים של אונימ"ה ברחבי העולם. אונימ"ה-שווייץ נוסד בשנת 1959, אונימ"ה-ארצות הברית נוסד על ידי ג'ים הנסון בשנת 1966 ואונימ"ה-גרמניה נוסד בשנת 1972.
הקונגרס העולמי של אונימ"ה

1929: פראג, צ'כוסלובקיה (נשיאות: יינדריך וסלי, Jindřich Veselý)
1929: פריז, צרפת
1930: לייז', בלגיה
1933: ליובליאנה, ממלכת יוגוסלביה (נשיא חדש: יוסף סקופה (Josef Skupa); מזכירות כללית: יאן מליק, Jan Malík)
1957: פראג (נשיא חדש: מקס יאקוב (אנ'))
1958: בוקרשט, רומניה
1960: בוכום-בראונשווייג, גרמניה המערבית
1962: ורשה, פולין
1966: מינכן, גרמניה המערבית
1969: פראג, צ'כוסלובקיה (נשיא חדש: יאן באסל, Jan Bussell)
1972: שרלוויל-מזייר, צרפת (מזכיר כללי חדש: הנריק יורקובסקי, Henryk Jurkowski)
1976: מוסקבה, ברית המועצות (נשיא חדש: סרגיי אוברזצוב)
1980: וושינגטון די. סי., ארצות הברית (מזכיר כללי חדש: ז'אק פליקס)
1984: דרזדן, גרמניה (נשיא חדש: הנריק יורקובסקי)
1988: נגויה, יפן
1992: ליובליאנה, סלובניה (נשיא חדש: סירפה סיוורי-אספ, Sirppa Sivori-Asp)
1996: בודפשט, הונגריה
2000: מגדבורג, גרמניה (נשיאה חדשה: מרגרטה ניקולסקו, Margareta Niculescu)
2004: רייקה (נשיא חדש: מאסימו שוסטר, Massimo Schuster; מזכיר כללי חדש: מיגל ארצ'ה, Miguel Arreche)
2008: פרת', אוסטרליה (נשיא חדש: דאדי פודומג'י, (Dadi Pudumjee); מזכיר כללי חדש: ז'אק טרודו, Jacques Trudeau)
2012: צ'נגדו, הרפובליקה העממית של סין
2016: טולוסה, ספרד (אנ') (מזכירה כללית חדשה: אידויה אוטגווי מרטינז, Idoya Otegui Martinez)
אונימ"ה-ישראל

בישראל שימש במשך שנים רבות דוד בן שלום (הונזו) כ"נציג לא רשמי" ואיש הקשר לאונימ"ה העולמית, אולם סניף רשמי לארגון - אונימ"ה-ישראל - הוקם בשנת 1984 על ידי האמן הדס עפרת, לאחר שאושרה בקשתו בקונגרס אונימ"ה בדרזדן, גרמניה (עפרת כיהן כנשיא המרכז הישראלי עד שנת 1991). לאחר מכן פעל המרכז תחת הנהלות מתחלפות של עלינא אשבל (תיאטרון הקרון), אילן סביר (2003-1999), מירי פארי, דבורה צפריר, תמר שרף ופטריסיה דונובן. האיגוד הוציא במשך שנים כתב עת בשם "הלו בובה" והפיק כינוסים וסדנאות. בשנת 2007 הוא התפרק, מאחר שלא נמצא מי שינהלו.
בשנת 2015 מונתה הבובנאית דקלה כץ מתיאטרון המפתח לנציגה הרשמית של אונימ"ה בישראל.
הערות שוליים

1 2  Presentation, באתר אונימ"ה
↑  אונימה Unima, באתר בית הספר לתיאטרון בובות ודרמה – קמפוס אמנויות בסמינר הקיבוצים
↑  אונימ"ה ישראל, באתר אונימ"ה
| --- | --- |
בקרת זהויות :  NLI: 987007454344705171  BnF: cb11866570x (data)  GND: 2014615-2  ISNI: 0000 0001 1931 4016  LCCN: n50058931  NKC: kn20010710651  SUDOC: 026414368  The TLS id UNIMA_Suisse,_Vereinigung_Puppen-_und_Figurentheater,_Winterthur_ZH is not valid.  VIAF: 160447648   WorldCat (עם VIAF): 160447648 
מושב אונימ"ה בשרלוויל-מזייר, צרפת
פסטיבל אונימ"ה בארמניה 2015 (מימין): מרטין לוי (אונסק"ו), ז'אק טרודו (מזכ"ל אונימ"ה) ודקלה כץ (נציגת אונימ"ה בישראל)
הגיבורים של בוסטון

| --- | --- |

כרזת הסרט בישראל
 מבוסס על:  בוסטון חזקה
 בימוי:  פיטר ברג
 תסריט:  פיטר ברג מאט קוק ג'ושוע זטומר
 שחקנים ראשיים:  מארק וולברג ג'ון גודמן קווין בייקון ג'יי. קיי. סימונס מישל מונאהן מליסה בנויסט ג'ק פיקינג
 מוזיקה:  טרנט רזנור אטיקוס רוס
 צילום:  טוביאס שליסלר 
 מדינה:  ארצות הברית 
 חברת הפקה:  ליונס גייט אנטרטיינמנט 
 חברה מפיצה:  CBS Films, הולו, נטפליקס, וודו 
 שיטת הפצה:  וידאו על פי דרישה 
 הקרנת בכורה:  21 בדצמבר 2016
 משך הקרנה:  133 דק' 
 שפת הסרט:  אנגלית
 סוגה:  דרמה
 מקום התרחשות:  בוסטון 
 הכנסות באתר מוג'ו:   patriotsday
 פרסים:  מועצת ביקורת הקולנוע האמריקנית: עשרת הסרטים הטובים ביותר 
 www.patriotsdayfilm.com
 דף הסרט ב־IMDb
 
הגיבורים של בוסטון (באנגלית: Patriots Day, "יום הפטריוטים") הוא סרט דרמה אמריקאי בבימויו של פיטר ברג, אשר גם כתב אותו יחד עם מאט קוק וג'ושוע זטומר על בסיס הספר "בוסטון חזקה". הסרט מספר על הפיגוע במרתון בוסטון שבוצע בשנת 2013 והמשך המצוד אחר המחבל שהובל על ידי משטרת בוסטון. בסרט מככבים מארק וולברג, מישל מונאהן, ג'ון גודמן, קווין בייקון, ג'ק פיקינג ומליסה בנויסט.
הצילומים החלו ב-29 במרץ 2016 בקווינסי ובוסטון, מסצ'וסטס. הסרט יצא בהפצה מוגבלת ב-21 בדצמבר 2016, ובהפצה רחבה ב-13 בינואר 2017.
בית (סרט, 2015)

| --- | --- |

 מבוסס על:  The True Meaning of Smekday 
 בימוי:  טים ג'ונסון
 הופק בידי:  כריס ג'נקינס סוזן ביורגי
 תסריט:  טום ג'יי אסטי מאט אמבר
 עריכה:  ניק פלטצ'ר 
 שחקנים ראשיים:  ריהאנה ג'ים פרסונס ג'ניפר לופז סטיב מרטין
 מדבבים:  ריהאנה בריאן סטפנק אפריל וינצ'ל מאט אל ג'ונס ג'ניפר לופז סטיב מרטין ג'ים פרסונס בפסקה זו רשומה אחת נוספת שטרם תורגמה 
 מוזיקה:  סטארגייט לורן באלף
 מדינה:  ארצות הברית
 חברת הפקה:  אולפני ההנפשה של דרימוורקס
 חברה מפיצה:  פוקס המאה ה-20
 שיטת הפצה:  הפצה לאולמות הקולנוע, וידאו על פי דרישה 
 הקרנת בכורה:  27 במרץ 2015
 משך הקרנה:  94 דקות
 שפת הסרט:  אנגלית
 סוגה:  סרט קומדיה, סרט מוזיקלי, סרט פנטזיה, סרט מדע בדיוני, סרט לכל המשפחה, סרט המבוסס על יצירה ספרותית, סרט הרפתקאות 
 תקציב:  135 מיליון דולר
 הכנסות:  326.2 מיליון דולר
 הכנסות באתר מוג'ו:   happysmekday
 אתר רשמי
 דף הסרט ב־IMDb
 
בית (באנגלית: Home) הוא סרט חבר'ה קומי אמריקאי בתלת-ממד בהנפשה ממוחשבת של דרימוורקס אנימציות. הסרט מבוסס על ספרו של אדם רקס, "The True Meaning of Smekday" (מילולית: המשמעות האמיתית של יום סמק". בעברית נקרא הספר "יום סמק הגדול"). בסרט מככבים ריהאנה, ג'ים פרסונס, ג'ניפר לופז וסטיב מרטין. טים ג'ונסון הוא הבמאי של הסרט, כריס ג'נקינס וסוזן בורג'י הם המפיקים, והעיבוד נעשה על ידי טום אסטל ומאט אמבר. הסרט יצא לאקרנים ב-27 במרץ 2015.
בהשראת הסרט הופקה הסדרה "בית: הרפתקאות עם טיפ ואו" ששודרה בישראל בדיבוב עברי בערוץ הילדים.
עלילה

חייזרים הנקראים בובים פולשים לכדור הארץ במטרה למצוא בית חדש שבו יוכלו להסתתר מפני הגורג, אויביהם המושבעים. או, בוב מגושם, עורך מסיבה כושלת ורוצה להזמין בוב שוטר בשם קייל למסיבה אך שולח בטעות לכל היקום את ההזמנה, כולל לגורג. או גורם לבהלה ונאלץ לנוס על נפשו, ותוך כדי בריחתו נתקל בטיפ, נערה צעירה בת אחת עשרה ממוצא הודי שיצאה לחפש את אמא שלה. טיפ מתנגדת בתחילה, אך לבסוף מסכימה לצרף אותו אל המסע שלה אחרי שמבינה שהוא יודע איך ניתן למצוא את אמא שלה. בתחילה יש חיכוכים ביניהם, אך לבסוף הם נהפכים לחברי אמת. כאשר הם מגיעים לאוסטרליה, שם נמצאת אמא של טיפ, או רוצה לברוח כדי להציל את עצמו, את טיפ ואת פיגי, אך טיפ כועסת על שאו בורח ועוזבת משם כדי להמשיך לחפש את אמא שלה. או עוזב משם בסערת רגשות, ומציל את כל הגזע הבובי כאשר משתמש בשבב הסופר מושלם של הגורג. עקב מעשה זה, הבובים מעריצים אותו וקפטן סמק מודח מתפקידו והתפקיד עובר לאו. בינתיים טיפ מחפשת את אמא שלה, אך נגמרת הסוללה בטלפון שלה, והיא יושבת לבד בפינה ובוכה. גם או עצוב, והוא מחליט לחזור אל טיפ ועוזר לה למצוא את אמא שלה וכך מקיים את הבטחתו. או מבין שעדיין לא גילו את האבן שיש על השושר (שבמקור הייתה שייכת לגורג) ופותח אותה, ומגלה שלא הגורג זה שלוקח מהבובים, אלא הבובים הם אלה שלוקחים מהגורג. רגע קצר לאחר מכן, החללית של הגורג מופיעה. טיפ רוצה לברוח, אך או נועל את טיפ, אמה שלה ופיגי ויוצא למשימת התאבדות כדי להציל את כדור הארץ ואת טיפ ומשפחתה. טיפ מבינה שאו צריך עזרה, ומשתמשת במראה שנתנה לאמה כמתנת חג מולד ומשתמשת בה כדי לסנוור את הגורג כדי שיראה את או. החללית מתחילה לעצור, אך היא עוצרת מאוחר מדי ואו לא מצליח לברוח. אך לאחר כמה רגעים פן החללית מתעורר ומתברר שאו ניצל, וטיפ מחבקת אותו חזק. הם נותנים לגורג את האבן, שמתבררת כדורו הבא של הגורג הבודד והאחרון. הגורג המאושר ואסיר התודה עוזב את כדור הארץ, ואו נשאר לגור עם טיפ והמשפחה שלה. טיפ ואו עורכים מסיבה נוספת בביתה, והפעם מגיעים הרבה בובים ובני אדם והמסיבה מצליחה. לא רק הבובים ובני האדם הגיעו למסיבה, אלא עוד הרבה חייזרים מכוכבי לכת שונים.
דמויות

טיפ (גם גרטואטי טוטצ'י) - נערה בת אחת עשרה. איבדה את אימה בפלישת הבובים ועקב כך יוצאת לחפש אותה. תוך כדי כך, היא נתקלת באו, והשניים משתפים פעולה כדי למצוא את אמא של טיפ.
או - בוב מגושם ומנודה שאינו מצליח להשתלב בחברה. לאחר שגילה בטעות את מיקומם לאויבם הגורג, הוא הופך לבוב נמלט ובורח על נפשו ונתקל תוך כדי כך בטיפ, והשניים משתפים פעולה כדי למצוא את אמא של טיפ.
קפטן סמק - מנהיג "הבובים", קרוי גם "הקפטן". מחזיק את ה"שושר" שבעזרתו הוא מרביץ לכל מי שמעצבן אותו.
לוסי - אמא של טיפ. הופרדה מטיפ כאשר הבוב פלשו לכדור הארץ, והתאחדה עם טיפ כאשר השנייה הגיעה לאוסטרליה.
קייל - שוטר תנועה (בוב תנועה) ברמה בינונית. רודף אחר או כדי לעצור אותו.
פיגי - החתול של טיפ. אהוב מאוד על או.
הגורג - האויב הגדול ביותר של הבובים, שרודף אחריהם ומעוניין להשמיד אותם.